
Parlamentul  României

Camera  Deputaţilor

Comisia pentru industrii si servicii

                                                                                               Bucureşti 14.10.2009                                     
                                                                                               Nr.23/325/2009
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr. 54/2009 privind stabilirea unor măsuri temporare în domeniul gazelor naturale



Prin obiectul de reglementare şi conţinutul său, proiectul de lege face parte din categoria legilor ordinare.








PREŞEDINTE,

Iulian Iancu

                          Nr.23/325/2009
R A P O R T
asupra proiectului de Lege pentru aprobarea Ordonanţei de urgenţă a Guvernului nr. 54/2009 privind stabilirea unor măsuri temporare în domeniul gazelor naturale

În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată spre dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 54/2009 privind stabilirea unor măsuri temporare în domeniul gazelor naturale, transmis cu adresa nr. PLx400 din 9 septembrie 2009 şi înregistrat la comisie cu nr.23/325 din 10 septembrie 2009.

Conform prevederilor art. 75 alin.(1) din Constituţia României, republicată şi ale art.92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră Decizională.
Senatul în calitate de primă Cameră sesizată, a adoptat acest proiect de lege  în şedinţa din 7 septembrie 2009.


Ordonanţa de urgenţă are ca obiect de reglementare modificarea şi completarea art.100, alin.(5) din Legea gazelor nr. 351/2004, în sensul eliminării coşului de amestec gaze naturale impus de această lege pentru toate categoriile de consumatori. În acest context ar urma ca pentru categoria de consumatori intreruptibili, să se renunţe temporar la obligativitatea formării coşului de amestec gaze naturale intern-import, urmând ca aceste categorii să beneficieze doar de gazele naturale din producţia internă.


Prin această ordonanţă se urmăreşte găsirea unei soluţii adecvate contextului actual prin care să se permită continuarea funcţionării industriei chimice şi a industriei producătoare de energie electrică şi termică, folosind gaze naturale din producţia internă, implicit stabilirea unui preţ de achiziţie mai mic, care să permită supravieţuirea acestor industrii.

           Consiliul Legislativ a avizat favorabil proiectul de lege cu unele observaţii şi propuneri, conform avizului transmis comisiei cu adresa nr. 521/22.05.2009.
           Comisia pentru buget, finanţe şi bănci a avizat favorabil proiectul de lege, aviz transmis cu adresa nr. 22/455 din 23 septembrie 2009.

           Comisia juridică, de disciplină şi imunităţi a avizat favorabil proiectul de lege, aviz transmis cu adresa nr. PLx 400 din 22 septembrie 2009.

În conformitate cu prevederile art.61 din Regulamentul Camerei Deputaţilor, republicat, membrii comisiei au  examinat proiectul de lege,  în şedinţa comisiei din data de 14 octombrie 2009.
La lucrările comisiei au fost prezenţi 27 deputaţi din totalul de 28 deputaţi, membri ai comisiei.
În cadrul dezbaterilor, membrii comisiei au avut în vedere avizele favorabile ale Consiliului Legislativ şi comisiilor de specialitate ale Camerei Deputaţilor, precum şi situaţia economică actuală afectată de criza financiară şi economică globală.
În urma dezbaterilor, membrii comisiei au hotărât să propună plenului Camerei Deputaţilor adoptarea proiectului de lege cu amendamente admise. Din totalul de 27 de deputaţi prezenţi, 26 au votat pentru adoptarea proiectului de lege iar un deputat s-a abţinut.
În raport de obiectul şi conţinutul său, proiectul de Lege face parte din categoria legilor ordinare.
I.    A M E N D A M E N T E      A D M I S E

	Nr.

crt.


	Text

OUG nr. 54/2009

	Text adoptat de

 Senat
	Amendamente admise
	Motivaţia

	0
	2
	3
	4
	5

	
	___________

	Titlul legii
*

LEGE

privind aprobarea Ordonanţei de urgenţă a Guvernului nr. 54/2009 privind stabilirea unor măsuri temporare în domeniul gazelor naturale

	Nemodificat
	

	1.
	___________

	Articol unic. – Se aprobă Ordonanţa de urgenţă a Guvernului nr.54 din 27 mai 2009 privind stabilirea unor măsuri temporare în domeniul gazelor naturale, publicată în Monitorul Oficial al României, Partea I, nr. 400 din 12 iunie 2009.
	Articol unic. – Se aprobă Ordonanţa de urgenţă a Guvernului nr.54 din 27 mai 2009 privind stabilirea unor măsuri temporare în domeniul gazelor naturale, publicată în Monitorul Oficial al României, Partea I, nr. 400 din 12 iunie 2009, cu următoarea modificare:
	

	3.
	Titlul ordonanţei

*

ORDONANŢĂ DE URGENŢĂ

privind stabilirea unor măsuri temporare în domeniul gazelor naturale


	__________
	
	

	4.
	     Articol unic.  – (1) În perioada iunie – octombrie 2009 pentru consumatorii eligibili care optează pentru statutul de consumator intreruptibil, furnizarea gazelor naturale se va face doar din producţia internă.

   (2) Prevederile art.100 alin. (5) din Legea gazelor nr. 351/2004, cu modificările şi completările ulterioare, nu se aplică pe perioada menţionată categoriei de consumatori, prevăzută la alin.(1).
	__________
	Articol unic va avea următorul cuprins: – (1) Consumatorul întreruptibil reprezintă consumatorul care poate contribui la menţinerea funcţionării în deplină siguranţă a Sistemului naţional de transport al gazelor naturale şi a sistemelor de distribuţie, prin acceptarea reducerii consumului, până la oprire, în conformitate cu prevederile stipulate la art.4 alin. (1) din Directiva Consiliului European 2004/67/CE, privind măsurile de garantare a securităţii aprovizionării cu gaz natural, publicată în Jurnalul Oficial al Uniunii Europene L 127 din 29 aprilie 2004, în scopul asigurării protecţiei aprovizionării consumatorilor casnici în următoarele situaţii:

a)întreruperea parţială a aprovizionării cu gaze naturale pe o perioadă ce urmează a fi stabilită ţinându-se seama de condiţiile naţionale;
  b)temperaturi extrem de joase într-o perioadă de vârf determinată la scară naţională;
  c)perioadele climatice cele mai reci, constatate statistic la fiecare 20 de ani, când cererea de gaze este extrem de mare.

 (2) Poate opta pentru calitatea de consumator întreruptibil acel consumator eligibil care îndeplineşte cumulativ următoarele condiţii:

     a) are un consum orar constant de minim 5.000 mc în intervalul octombrie – martie;

     b) poate fi întrerupt în mod operativ şi în termen de cel mult 24 de ore fără a fi afectată securitatea tehnică a instalaţiilor şi echipamentelor.

(3) În perioada  iunie 2009 – octombrie 2010, pentru consumatorii eligibili care optează pentru statutul de consumator intreruptibil, furnizarea gazelor naturale se va face doar din producţia internă.

(4) Prevederile art.100 alin. (5) din Legea gazelor nr. 351/2004, cu modificările şi completările ulterioare, nu se aplică pe perioada menţionată categoriei de consumatori, prevăzute la alin.(3).

 (5) Pentru consumatorul eligibil care optează pentru statutul de consumator întreruptibil, structura amestecului de gaze naturale poate fi diferită de cea a celorlalţi consumatori, respectiv va fi formată numai din gaze naturale din producţia internă. Structura este identică pentru toţi consumatorii întreruptibili.

Deputat – PD-L:

Trăşculescu Alin Silviu     

     
	Pentru asigurarea continuităţii activităţii operatorilor economici din industria chimică şi a producătorilor de energie electrică şi termică.


PREŞEDINTE,

Iulian IANCU

Consilier parlamentar,  

                 Viorica Petraşcu

